**ANM pasākums 259 personu ar invaliditāti individuālo mājokļu pielāgošanai**

Atveseļošanas un noturības mehānisma plāna 3.komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.2.r. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” (turpmāk – pasākums) paredz  nodrošināt atbalsta pasākumus 259 cilvēkiem ar invaliditāti mājokļu vides piekļūstamības nodrošināšanai. Atbalsta pasākuma ietvaros var tikt nodrošināta uzbrauktuvju un pacēlāju ierīkošana, dzīvojamo un koplietošanas telpu pielāgošana, automatizēta vārtu atvēršana, cietā seguma ierīkošana no īpašuma robežas līdz mājokļa durvīm u.c.

ANM pasākuma mērķis ir uzlabot personu ar invaliditāti (personas ar I vai II invaliditātes grupu, 18 – 63 gadu vecumā (ieskaitot) un bērnu ar invaliditāti 15 – 17 gadu vecumā (ieskaitot), kurām ir būtiski pārvietošanās traucējumi) dzīves kvalitāti un nodrošināt vienlīdzīgas iespējas piekļūšanai darba tirgum, kā arī veselības, izglītības un sociālajiem pakalpojumiem.

Pasākums tiks īstenots no 2022. līdz 2024.gadam un kopā tam paredzēti 3,4 milj. *euro*, jeb 13 127 *euro* viena mājokļa pielāgošanai, neieskaitot PVN izmaksas.

Pašlaik notiek pasākuma īstenošanas reglamentējošo Ministru kabineta noteikumu “Noteikumi par Eiropas Savienības Atveseļošanas un noturības mehānisma plāna 3.1. reformu un investīciju virzienu “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanu” projekta izstrāde.

Ministru kabineta noteikumu izstrādes termiņi (indikatīvi):

* jūlijā – augustā noteikumu projekta nodošana publiskajai apspriešanai;
* augusta beigās noteikumu projekta nodošana sākotnējai saskaņošanai ar atbildīgajām iestādēm;
* septembrī – oktobrī precizētā noteikumu projekta atkārtotā saskaņošana ar atbildīgajām iestādēm;
* novembrī – noteikumu projekts stājas spēkā.

Pēc Ministru kabineta noteikumu spēkā stāšanās pašvaldības uzsāks mērķa grupas atlasi savā teritorijā.

Pasākuma ietvaros sasniedzami šādi atskaites punkti:

* + līdz 2023. gada 30. septembrim – piešķirtas tiesības slēgt būvdarbu līgumus un noslēgti būvdarbu līgumi par mājokļu pielāgošanu;
	+ līdz 2024. gada 31. decembrim – pabeigti 259 mājokļu būvdarbi un parakstīti nodošanas – pieņemšanas akti, tādejādi nodrošinot mājokļu vides piekļūstamība.